Publication: Magyar Közlöny
Issue: MK-2008-42 (Year: 2008, Number: 42)
Era: 2004-2010
Section: 1997. évi LXXX. törvény (Tbj.) és a magánnyugdíjról és a magánnyugdíjpénztárakról szóló 1997. évi LXXXII. törvény
Paragraph Index: 871

35. életévét. A Tbj. 34. §-ának (1) bekezdése szerinti megállapodás megkötésére az a belföldi nagykorú személy jogosult, aki nem saját jogú nyugdíjas és aki a Tbj. 5. és 13. §-aiban említett biztosítási kötelezettséggel járó jogviszonyban nem áll, illetõleg akire a Tbj. 11. §-ának rendelkezései szerint a biztosítás nem terjed ki, vagy akinek a biztosítása szünetel. Figyelem! A Tbj. rendelkezéseit (a biztosítási kötelezettség megállapítása, a pénztártagság létrejötte, a járulék és tagdíjfizetési kötelezettség megállapítása stb. szempontjából) – az Európai Gazdasági Térség tagállamainak állampolgárai esetében, a szociális biztonsági rendszereknek a közösségen belül mozgó munkavállalókra, önálló vállalkozókra és családtagjaikra történõ alkalmazásáról szóló 1408/1971. (EGK) sz. Tanácsi rendelet és a végrehajtására kiadott 574/72. (EGK) sz. Tanácsi rendelet szabályai szerint, – a nemzetközi szociálpolitikai és szociális biztonságról szóló egyezmények hatálya alá tartozó személyekre pedig az egyezmények szabályai szerint kell alkalmazni.

Source: https://magyarkozlony.hu/hivatalos-lapok/425c19735fd85a4dc2620600727865aaaaa3a80e/dokumentumok/01d302ee2e8e818185b952f33eb781805acabfc7/letoltes